text: ফকিরেরপুল ইয়ংমেন্স ক্লাব বাংলাদেশের একটি পেশাদার ফুটবল ক্লাব। ১৯৬০ (মতান্তরে ১৯৬২) সালে ঢাকার ফকিরেরপুল এলাকায় ক্লাবটি প্রতিষ্ঠিত হয়। ক্লাবটি বর্তমানে বাংলাদেশের পেশাদার ফুটবল লীগের দ্বিতীয় স্তর বাংলাদেশ চ্যাম্পিয়নশিপ লীগ(বিসিএল) খেলছে। ক্লাবটি 'খেলায়াড় তৈরীর কারখানা' হিসেবে সুপরিচিত ছিল। ১৯৮৯ সালে ক্লাবটি তৎকালীন বাংলাদেশ ফুটবল ফেডারেশনের শীর্ষ ক্লাব প্রতিযোগিতা ঢাকা লীগের প্রথম বিভাগে খেলেছে। বাংলাদেশের ফুটবল পেশাদার যুগে প্রবেশের পর ২০১৫ হতে বিসিএল-এ নিয়মিত খেলছে। ক্লাবটি ১৯৯৩ সালে ঢাকা প্রথম বিভাগ লীগ, ২০০৭-৮,২০১০ ও ২০১৪ মৌসুমে সিনিয়র ডিভিশন ফুটবল লীগ ও ২০১৬ সালে বিসিএল শিরোপা জয় করে।
  
  ইতিহাস
  
  ঢাকা লীগ (১৯৬০-২০১৪) 
  ১৯৬০ সালে প্রতিষ্ঠার পর ক্লাবটি ১৯৮৯ সালে প্রথম বার ঢাকা লীগের প্রথম বিভাগে উত্তীর্ণ হয়। প্রথম মৌসুমে দলটি পয়েন্ট তালিকায় চতুর্থ স্থানে উঠে আসে। ১৯৯৩ সালে দলটি ঢাকা প্রথম বিভাগ লীগের শিরোপা জিতে ঢাকা লীগের 'প্রিমিয়ার ডিভিশন' উত্তীর্ণ হয়। ১৯৯৪ সালে দলটি প্রিমিয়ার ডিভিশন হতে একবার অবনমিত হয়। দলটি ২০০৬ হতে ঢাকা সিনিয়র ডিভিশন ফুটবল লীগে খেলা শুরু করে এবং ২০০৭-০৮,২০১০ ও ২০১৪ মৌসুমে শিরোপা জয় করে।
  
  পেশাদার লীগ (২০১৫-বর্তমান) 
  ২০১৪ মৌসুমে সিনিয়র ডিভিশন ফুটবল লীগের শিরোপা জিতে পেশাদার লীগের দ্বিতীয় স্তর বাংলাদেশ চ্যাম্পিয়নশিপ লীগ(বিসিএল)-এ উত্তীর্ণ হয়। এই লীগে দলটি ২০১৬ মৌসুমের শিরোপা জয় করে এবং বাংলাদেশের পেশাদার ফুটবলের সর্বোচ্চ আসর বাংলাদেশ প্রিমিয়ার লীগ(বিপিএল)-এ উত্তীর্ণ হয়। তবে আর্থিক সংকটের কারণে দলটি প্রিমিয়ার লীগে খেলেনি। দলটি অদ্যাবধি বিসিএল-এ খেলছে।
  
  পেশাদার লীগে দলটির মৌসুম অনুসারে অবস্থান নিম্নরূপ-
  
  অর্জন 
  ফকিরেরপুল ইয়ংমেন্স ক্লাবের অর্জন সমূহের তালিকা-
  
  ক্যাসিনো কেলেঙ্কারি 
  ২০১৮ সালের ২ ফেব্রুয়ারি হতে ক্লাবটি ক্যাসিনো ব্যবসা শুরু করে। বাংলাদেশে ক্যাসিনো ব্যবসা অবৈধ মর্মে সেপ্টেম্বর, ২০১৯-এ পুলিশ ক্লাবটির ক্যাসিনো ব্যবসা উচ্ছেদ করে।
  
  তথ্যসূত্র
  
  বহিঃসংযোগ 
  
   বাংলাদেশ ফুটবল ফেডারেশনে ফকিরেরপুল
   ফকিরেরপুল ইয়ংমেন্স ক্লাবের মাইকুজু পাতা
  
  বিষয়শ্রেণী:বাংলাদেশের ফুটবল ক্লাব
title: ফকিরেরপুল ইয়ংমেন্স ক্লাব